Št.: 030-0001/2020/21(106)

Datum: 4. 6. 2020

**OBČINSKEMU SVETU**

**OBČINE TRŽIČ**

V skladu z 18. in 32. členom Statuta Občine Tržič (Ur. l. RS, št. 19/13 in 74/15) in na podlagi 17. člena Odloka o glasilu Občine Tržič (Ur. l. RS, št. 39/18) vam pošiljamo v obravnavo in sprejem točko:

|  |
| --- |
| **OBČINSKO GLASILO TRŽIČAN; POROČILO O delu UREDNIŠKEGA ODBORA IN finančnem poslovanju glasila TRŽIČAN V LETU 2019** |

Kot poročevalca bosta na seji Občinskega svet in delovnih teles sodelovala:

* Maja Tekavec, odgovorna urednica glasila Tržičan,
* Mateja Nosan, svetovalka

**PREDLOG SKLEPA:**

1. **Občinski svet Občine Tržič sprejme poročilo o delu uredniškega odbora in finančnem poslovanju občinskega glasila Tržičan v letu 2019.**

|  |  |
| --- | --- |
|  | Mag. Borut Sajovic  |
|  |  ŽUPAN |

**OBRAZLOŽITEV:**

Skladno s 17. členom Odloka o glasilu Tržičan (Ur. l. RS, št. 39/18) je uredništvo glasila Tržičan o svojem delu in finančnem poslovanju glasila dolžno enkrat letno poročati Občinskemu svetu občine Tržič.

Člane uredništva in pomočnico odgovorne urednice glasila Tržičan je Občinski svet Občine Tržič imenoval 12. 10. 2017, na 26. svoji redni seji, odgovorno urednico pa 19. 9. 2019, na svoji 7. redni seji.

Člani uredništva: Tanja Ahačič, Petra Hladnik, Jože Klofutar, Erna Meglič, Marija Mravlje, Janja Nemc in pomočnica odgovorne urednice Dominika Ahačič so svoje funkcije prevzeli s prvo številko v letu 2018, odgovorna urednica Maja Tekavec pa z 19. septembrom 2019, ko je s položaja odgovorne urednice odstopila prejšnja odgovorna urednica občinskega glasila Tržičan, Irma Lipovec.

Programska zasnova obsega objavljanje člankov, intervjujev, novic, obvestil o delu občinskega sveta, župana, občinske uprave in drugih organov Občine Tržič, o delu krajevnih skupnosti, javnih zavodov, javnih podjetij, skladov, društev, drugih pravnih in fizičnih oseb. Poroča o aktualnih gospodarskih, političnih, socialnih, kulturnih, športnih in ostalih dogajanjih.

Vsebina glasila Tržičan je razdeljena na naslednje rubrike: Uvodnik, Župan z nami, Iz dela občinske uprave, Spremljamo, poročamo, Kultura, V središču, Šola, Šport, Med ljudmi, Turizem, Naše okolje, Zdravje, Literarna stran, Iz naše preteklosti, Obvestila, vabila, Koledar dogodkov in Oglasi.

Člani uredništva so se v letu 2019 sestali pred izdajo vsake posamezne številke, na sejah so se seznanili s prispelim gradivom in se opredelili glede možnosti ter načina objave posameznih člankov ter gradiva glede na določbe Odloka o občinskem glasilu Tržičan in programske zasnove glasila.

Uredništvo je v svojem mandatu težilo k objektivnemu in vsestranskemu poročanju o dejavnostih občanov na najrazličnejših področjih, zagotavljalo obveščanje javnosti o delu javnih ustanov ter omogočalo izražanje mnenj občanov. Ker občinsko glasilo sloni na prostovoljnem sodelovanju dopisnikov (v največji meri občanov in sodelavcev javnih ustanov), se je uredništvo trudilo ohranjati stabilno mrežo dopisnikov ter jo še razširiti. Uredništvo si je prizadevalo aktivno sooblikovati nova in bralcem zanimiva področja poročanja ter za pridobitev novih dopisnikov.

Do sprejetja proračuna za leto 2019 ni bilo mogoče izvesti postopka oddaje javnega naročila, zato sta bili prvi dve številki v letu 2019 financirani na podlagi naročilnice. Kot najugodnejši izvajalec je bilo na podlagi prijetih ponudb izbrano podjetje Specom d.o.o., Dobrška ulica 4, Lesce.

Za izdajo preostalih 6 številk glasila Tržičan v letu 2019 in 8 številk v letu 2020 je bil izvajalec izbran na podlagi javnega naročila objavljenega na Portalu javnih naročil številka JN001393/2019 W01, z dne 12. 3. 2019 z naslovom Oblikovanje, lektoriranje, priprava za tisk, tisk in distribucija 14 številk glasila Tržičan in izvajalčeve ponudbe številka 1 z dne 22. 3. 2019. Na podlagi merila (najnižja cena) je bilo za izvajalca naročila izbrano podjetje Specom d.o.o., Dobrška ulica 4, Lesce.

V letu 2019 je izšlo 8 številk glasila, obseg 6 izvodov je bil 36 barvnih strani, obseg 2 izvodov pa 32 barvnih strani.

Glasilo je izhajalo v nakladi 5.980 izvodov in so ga brezplačno prejemala vsa gospodinjstva in podjetja v občini Tržič (5.800 izvodov). Preostalih 180 izvodov je bilo dostavljenih na naslov uredništva, od koder je bil brezplačno poslan na 90 naslovov preseljenim Tržičanom ter pravnim osebam s sedežem izven naše občine. 16 izvodov je bilo posredovano na NUK Ljubljana, enoti dopolnjevanje knjižničnega gradiva, po 10 izvodov pa je namenjenih Radiu Gorenc (za naročnike oglasnega prostora), Knjižnici dr. Toneta Pretnarja, Domu Petra Uzarja in Centru za socialno delo, okrog 15 izvodov se še naknadno razdeli v TPIC Tržič in na Občini Tržič, preostali pa se hranijo v arhivu uredništva oz. Občine.

Vsi stroški izdajanja glasila v letu 2019 so znašali 32.949,30 EUR bruto in so razvidni iz spodnje tabele.

|  |  |
| --- | --- |
| STORITEV/AKTIVNOST | ZNESEK (bruto) |
| Oblikovanje in tisk, lektoriranje, distribucija (8 številk) | 25.762,86  |
| Uredniško delo | 2.269,86  |
| Provizija za trženje oglasnega prostora  | 1.177,61  |
| Stroški plač (bruto + prispevki na plače) povezanih z glasilom Tržičan za člane uredniškega odbora, ki so zaposleni na Občini Tržič[[1]](#footnote-1) | 1.777,08  |
| Nagrada članom uredniškega odbora (12. člen Odloka o glasilu občine Tržič, Ur. l. RS, št. 39/18)  | 1.715,58 |
| Pogostitev članov uredništva  | 146,31 |
| Fotografiranje družine Kosmač za naslovnico september 2019  | 100,00 |
| SKUPAJ | 32.949,30 |

Za trženje oglasnega prostora po Pogodbi o trženju občinskega glasila Občine Tržič skrbi Radio Gorenc, ki mu skladno s 4. členom omenjene Pogodbe pripada 30% provizija od plačane realizacije (plus DDV). S trženjem oglasnega prostora je bilo v letu 2019 ustvarjenih 3.148,80 EUR prihodkov.

Pripravili:

Mateja Nosan,

svetovalka

Maja Tekavec,

odgovorna urednica

glasila Tržičan

dr. Metka Knific Zaletelj,

direktorica občinske uprave

1. Pravilnost in smotrnost poslovanja Občine Tržič v delu, ki se nanaša na izdajanje občinskih glasil in objav v medijih v letih 2013 in 2014 je revidiralo tudi Računsko sodišče Republike Slovenije. V zaključnem poročilu je Računsko sodišče med priporočili navedlo:

*med načrtovane stroške izdajanja občinskega glasila vključi vsaj še stroške dela plač javnih uslužbencev, ki so zaposleni v občinski upravi in med drugim opravljajo tudi naloge izdajanja občinskega glasila, da bo zagotovila pregledno in popolno načrtovanje stroškov izdajanja občinskega glasila.*

V izračunu v tabeli je za članici uredniškega odbora Janjo Nemc in Petro Hladnik zajetih po 5 ur mesečno, za skrbnico proračunske postavke Matejo Nosan pa prav tako 5 ur/mesec. [↑](#footnote-ref-1)